钦定古今图书集成/明伦汇编/氏族典/第349卷 > 《廖用贤尚友录》 > 丘濬
## 钦定古今图书集成/明伦汇编/氏族典/第349卷 > 《廖用贤尚友录》 > 丘濬

按《明外史丘濬传》：“濬字仲深，琼山人。淹贯群籍。景泰
五年成进士，授编修，以学问知名馆阁。成化中，进侍
讲。《续通鉴纲目》成，擢学士，迁国子祭酒，寻进礼部右
侍郎。濬以真德秀《大学衍义》止述修身齐家事，而于
治国平天下阙焉，乃博采群书以补之。孝宗嗣位，表
上之，特进礼部尚书，下诏刊行。弘治四年加太子太”
保，寻命兼文渊阁大学士，参与机务。尚书入内阁者，
自濬始，时年七十一矣。六年以目疾免朝参。濬在位，
常以宽大启上心，忠厚变士习。顾独任性褊隘，少蕴
藉。尝与刘健议事不合，至投冠于地。言官建白不当
意，多面折之。又与吏部尚书王恕不相得，至不交一
言。会太医院判刘文泰讦恕，恕坐罢，而濬实主其谋。
以是人多不直濬。八年卒。谥《文庄》。